এক দিনে ১৩৭ রোহিঙ্গার প্রবেশ : কক্সবাজার থেকে আমাদের নিজস্ব প্রতিবেদক জানান, গতকাল রবিবার টেকনাফ সীমান্ত দিয়ে ১৩৭ রোহিঙ্গা অনুপ্রবেশ করেছে। উপজেলার সাবরাং ইউনিয়নের শাহপরীর দ্বীপের বিভিন্ন সীমান্ত পয়েন্ট দিয়ে এরা প্রবেশ করে। টেকনাফ উপজেলা সিনিয়র মত্স্য কর্মকর্তা দেলোয়ার হোসেন বিষয়টি নিশ্চিত করেছেন। তিনি জানান, তাদের মানবিক সহায়তা দেওয়ার পর রোহিঙ্গা শিবিরগুলোতে পাঠানোর প্রক্রিয়া চলছে। এর আগে গত শনিবারও শাহপরীর দ্বীপের ঘোলাচর পয়েন্ট দিয়ে ৫৪ রোহিঙ্গা অনুপ্রবেশ করে।